एक ही जमीन को तीन बार बेचकर 60 लाख की धोखाधड़ी का आरोप
गोयलाखूर्द में एक ही जमीन को दो बार अलग-अलग लोगों को बेचकर 60 लाख रुपए की धोखाधड़ी का मामला सामने आया है। पुलिस ने फरियादी की रिपोर्ट पर आरोपी जमीन विक्रेता के खिलाफ धारा 420, 34 में प्रकरण दर्ज किया हे।
पुलिस ने बताया महेश परियाणी निवासी महाकाल सिंधी कॉलोनी ने 2013 में गोयलाखूर्द में 0.149 हैक्टेयर जमीन 60 लाख में दयाराम आंजना ग्राम बामनापाणी से खरीदी थी। जब वह रजिस्ट्री करवाने गया तो पहले ही रजिस्ट्री हो गई लेकिन कलेक्टर के आदेश के बाद रजिस्ट्री लंबित कर दी थी। क्योंकि इस जमीन को इसके पहले दयाराम ने गोपाल बैरागी को 10 लाख में बेचा था। महेश जब रजिस्ट्री करवाने गए तो पता चला जमीन का एक और खरीददार धर्मेंद्र चावड़ा आनंदनगर भी है। दयाराम ने धर्मेंद्र को यही जमीन 25 लाख में बेची थी। मामले में महेश परियाणी ने दयाराम, गोपाल बैरागी, दीपक बैरागी, धर्मेंद्र चावड़ा के खिलाफ शिकायत की है। एक ही जमीन की दो बार रजिस्ट्री करने के मामले में रजिस्ट्रार मुक्ता सिसौदिया और पटवारी के खिलाफ भी जांच करने की मांग की है।
hin_Deva hin_Deva hin_Deva